b"\n_START_ARTICLE_\nHostal del Vilar\n_START_SECTION_\nDescripci\xc3\xb3\n_START_PARAGRAPH_\nEdifici de planta basilical. La teulada central \xc3\xa9s a dues vessants i les laterals d'una vessant. A la fa\xc3\xa7ana principal hi ha una portalada rectangular de pedra treballada amb una llinda de data 1756. En el segon pis hi han tres voltes d'arc rebaixat on hi ha el graner i al primer pis finestres de pedra treballada. La planta baixa est\xc3\xa0 ocupada pel bestiar. Al costat dret de la casa hi ha un edifici m\xc3\xa9s recent. Davant la casa hi ha un pou i un abeurador de pedra.\n_START_SECTION_\nHist\xc3\xb2ria\n_START_PARAGRAPH_\nL'Hostal del Vilar d\xc3\xb3na nom a la fira que es realitza el 28 de setembre, coincidint amb la data que els ramats baixaven de la muntanya per hivernar a la plana. Sembla que la seva celebraci\xc3\xb3 es remunta a dos segles enrere. Fins al 1965 fou masoveria del Vilar de Sant Boi."